Aruandele on lisatud komisjoni talituste töödokument, kus esitatakse programmi raames kaasrahastatud põhimeetmed, mille tulemused said kättesaadavaks 2018. aastal, ning tabelid täpsema teabega kõigi kaasrahastatud tegevuste ja lepingute kohta. Selles on esitatud teave ka eelmiste iga-aastaste tööprogrammide peamiste valdkondlike prioriteetide raames rakendatud meetmete kohta, mille tulemused said samuti kättesaadavaks 2018. aastal.

Käesolev aruanne hõlmab liidu kolmanda tervisevaldkonna tegevusprogrammi (2014–2020) (edaspidi „programm”) 2018. aasta tööprogrammi rakendamist. Programmi määruse artikli 13 lõikes 1 on sätestatud, et Euroopa Komisjon peab andma tervisevaldkonna tegevusprogrammi komiteele aru kõigi programmi kaudu rahastatud meetmete rakendamise kohta ning teavitama Euroopa Parlamenti ja nõukogu. Teise nõude täitmiseks esitatakse käesolevas aruandes teave 2018. aasta eelarve ja selle kasutamise kohta.

Eesmärgi nr 2 raames (liidu kodanike kaitsmine tõsiste piiriüleste terviseohtude eest) võeti ELi liikmesriikides ja teistes programmis osalevates riikides kasutusele ühismeede SHARP. Selle ühismeetme eesmärk on parandada ELis valmisolekut tulla toime tõsiste piiriüleste terviseohtudega ja toetada rahvusvaheliste tervise-eeskirjade rakendamist. Edasine eesmärk on aidata kaasa tõsiseid piiriüleseid terviseohte käsitlevate ELi õigusaktide tõhusamale rakendamisele. Ühismeetmes osalevad 26 assotsieerunud partnerit, 33 seotud üksust ja 9 koostööpartnerit 30 riigist (24 ELi liikmesriiki, 3 EMP/EFTA liiget ja 3 Euroopa naabruses asuvat riiki). ELi toetus sellele ühismeetmele oli 7,9 miljonit eurot.

1.Projekti #„Stay Healthy – veresoonkonna haiguste ennetamine” (YOUNG50) eesmärk on võtta Leedus, Rumeenias ja Luksemburgis parima tavana kasutusele Itaalia sõeluuringu CARDIO 50 näidisprogramm, et teha aktiivset ennetustööd 50-aastaste vanuserühmas. Nõustatavad saavad kasu varajasest avastamisest, riskitegurite käsitlemisest ja järelmeetmetest, mis aitavad parandada nende eluviisi või tervisenäitajaid. Euroopa Liidu rahaline toetus oli 983 255 eurot.

Kaasrahastati kahte projektitoetust, et aidata parimaid tavasid edasi anda ja ulatuslikumalt kasutusele võtta nii riigi kui ka Euroopa tasandil. Need hõlmasid tervise edendamist, mittenakkuslike haiguste ennetamist ja tervisealase ebavõrdsuse vähendamist.

Komisjon vastutab nii nende algatuste eest kui ka kolmanda tervisevaldkonna tegevusprogrammi rakendamise järelevalve eest. Chafea ning tervise ja toiduohutuse peadirektoraat (DG SANTE) on kaasa aidanud andmekogumisuuringule, mis hõlmas dokumentide läbivaatamist 70 meetme kohta (tehnilised aruanded, kestliku arengu kavad, hinnangud jne), et välja valida lähteolukorra analüüsi ja mõjude modelleerimise jaoks vajalikud andmed. See uuring andis teavet komisjoni otsuse jaoks ELi edasiste meetmete kohta tervisevaldkonna mitmeaastases finantsraamistikus aastateks 2021–2027 .

Liidu kolmanda tervisevaldkonna tegevusprogrammi (aastateks 2014–2020) kogueelarve oli 449,4 miljonit eurot. Sellest 30,6 miljonit eurot on ette nähtud Tarbija-, Tervise-, Põllumajandus- ja Toiduküsimuste Rakendusameti (Chafea) tegevuskuludeks, keda komisjon on volitanud programmi juhtima. Chafea on 2005. aastast alates tervisevaldkonna tegevusprogrammi rakendamisel osutanud komisjonile tehnilist, teaduslikku ja haldusabi. Chafea korraldab iga-aastaseid projektikonkursse, koordineerib esitatud pakkumuste hindamist, peab läbirääkimisi, allkirjastab ja haldab toetuslepinguid ning annab teavet meetmete tulemuste kohta. Samuti vastutab ta enamiku hankemenetluste eest.

Eesmärgi nr 3 raames (panustamine innovaatilistesse, tõhusatesse ja kestlikesse tervisesüsteemidesse) rahastati mitut tegevust, et toetada meditsiiniseadmeid käsitleva määruse ja in vitro diagnostika meditsiiniseadmeid käsitleva määruse rakendamist, sealhulgas Euroopa uue meditsiiniseadmete andmepanga (EUDAMED) väljatöötamist ja kasutuselevõttu.

Rahastatavate meetmete, näiteks projektide ja hangete väljavalimiseks kasutati projektikonkursse. Ühismeetmed, toetused rahvusvahelistele organisatsioonidele ja nõukogu eesistujariigi korraldatavad konverentsid on nende monopoolse seisundi tõttu (de facto või de jure) otsetoetuslepingud. Välised kontrollijad (ühismeetmed), tervise ja toiduohutuse peadirektoraadi ning Chafea ametnikud hindavad projekte, et tagada kaasrahastatud meetmete vastavus ettenähtud kvaliteedinõuetele.

Eesmärkide saavutamiseks kasutati programmi rakendamisel mitmesuguseid rahastamisvahendeid. Need on järgmised:

Joonisel 2 esitatud 2018. aasta eelarve jaotumine programmi valdkondlike prioriteetide vahel näitab, et suurima osakaaluga on Euroopa tugivõrgustikud, sellele järgneb terviseohtudega toimetuleku suutlikkuse suurendamine ja kolmandal kohal on kroonilised haigused.

PEAMISED TEABEVAHETUSMEETMED

Programmi rakendamise järelevalvega aitas Chafea kaasa mitmeaastase finantsraamistiku (2021–2027) ettevalmistamisele, kogudes teavet tervisevaldkonna tegevusprogrammi (2014–2017) tulemuste kohta. Pärast programmi levitamise kohta Chafea strateegia vastuvõtmist (juunis 2017) keskenduti 2018. aasta levitamiskavas komisjoni tervishoiuprioriteetidele, milleks on Euroopa tugivõrgustikud, kriisiks valmisolek ja sellele reageerimine.

Euroopa tugivõrgustike jaoks:

·e-väljaande „Rare diseases 2008-2016: EU-funded actions paving the way to the European Reference Networks” (Harvikhaigused 2008–2016: ELi rahastatud meetmed, mis sillutavad teed Euroopa tugivõrgustikele) koostamine;

·teabelehe „EU health programme support to ERNs: helping people suffering from rare and low-prevalence complex diseases” (ELi terviseprogrammi toetus Euroopa tugivõrgustikele: harva esinevate ja vähese levimusega komplekshaiguste all kannatavate inimeste abistamine) koostamine, teabelehte tutvustati 21.–22. novembril 2018 Brüsselis toimunud Euroopa tugivõrgustike neljandal konverentsil .

Kriisiks valmisoleku jaoks:

·e-väljaande „Health threats 2009-2018: EU-funded actions for better preparedness and coordination in health crisis” (Terviseohud 2009–2018: ELi rahastatud meetmed paremaks valmisolekuks ja koordineerimiseks tervisekriiside korral) koostamine ja väljaandmine;

·teabelehe „Medical countermeasures: vaccines and vaccination (Meditsiinilised vastumeetmed – vaktsiinid ja vaktsineerimine) koostamine ja väljaandmine;

·konverents „Parimad tavad rahvusvaheliste tervise-eeskirjade rakendamisel“, mis toimus 7.–8. juunil 2018 Kreekas Ateenas koostöös Kreeka tervishoiuministeeriumiga.

CHAFEA osales viiel olulisel rahvatervise konverentsil, mis hõlmasid kogu Euroopa Liitu ning mille sihtrühmaks olid teadlased ja tervishoiutöötajad.

·18. rahvusvaheline integreeritud hoolduse konverents, 23.–25. mai 2018, Utrecht, Madalmaad. Õpikojad ja infostend terviseprogrammi kohta.

·Gasteini 21. Euroopa tervisefoorum, 3.–5. oktoober 2018. Korraldati stend.

·Euroopa 11. rahvatervise konverents 2018, 28. november – 1. detsember 2018, „Winds of change: towards new ways of improving public health in Europe” (Muutuste tuuled: uued viisid rahvatervise parandamiseks Euroopas), Ljubljana, Sloveenia. Korraldati kaks eelkonverentsi, kus keskenduti ELi meetmetele antimikroobikumiresistentsuse ja tervishoiuteenustega seotud nakkuste vähendamiseks . Lõunasümpoosion: ELi tervisevaldkonna tegevusprogramm on edukas ning aitab ELis parandada igaühe tervist.

·Liidu 49. ülemaailmne konverents kopsutervise teemal, 24.–27. oktoober 2018. Korraldati infostend ja kohtumised terviseprogrammi ekspertidega. Haag, Madalmaad.

·AIDS 2018, terviseprogrammi õpikojad, 23.–27. juuli 2018. Madalmaades Amsterdamis korraldati ELi stend ja kohtumised terviseprogrammi ekspertidega. Koostati konverentsi e-väljaanne ja levitati seda.